b'\n_START_ARTICLE_\nGregoriu Pop\n_START_SECTION_\nBiografie\n_START_PARAGRAPH_\nN\xc4\x83scut \xc3\xaen comuna Bob\xc8\x9ba jude\xc8\x9bul S\xc4\x83laj la 28 aprilie 1859 din p\xc4\x83rin\xc8\x9bii \xc8\x98tefan, preot \xc8\x99i Terezia Ben\xc8\x9ba. \xc8\x98coala primar\xc4\x83 \xc8\x99i gimnaziul le des\xc4\x83v\xc3\xa2r\xc8\x99e\xc8\x99te la Oradea, iar \xc8\x99coala superioar\xc4\x83 de liceu la Satu-Mare, unden a ob\xc8\x9binut \xc8\x99i bacalaureatul \xc3\xaen 1878. A urmat Teologia la Gherla, termin\xc3\xa2nd studiile teologice \xc3\xaen 1882.\n_START_SECTION_\nCarier\xc4\x83\n_START_PARAGRAPH_\nA fost pre\xc8\x99edinte al Societ\xc4\x83\xc8\x9bii biserice\xc8\x99ti-literare "Alexei \xc8\x98incai". La 24 septembrie 1882 a fost hirotonit preot, iar din 26 martie 1883 a fost numit administrator parohial la Ac\xc3\xa2\xc8\x99, jud. S\xc4\x83laj, \xc3\xaendeplinind aceast\xc4\x83 func\xc8\x9bie p\xc3\xa2n\xc4\x83 la 1 ianuarie 1894, c\xc3\xa2nd a venit s\xc4\x83 slujeasc\xc4\x83 ca preot \xc3\xaen Unim\xc4\x83t._NEWLINE_\xc3\x8en Ac\xc3\xa2\xc8\x99 a contribuit la ridicarea unei \xc8\x99coli rom\xc3\xa2ne\xc8\x99ti, iar \xc3\xaen Unim\xc4\x83t ca paroh \xc8\x99i apoi protopop a ridicat dou\xc4\x83 \xc8\x99coli, precum \xc8\x99i locuin\xc8\x9be pentru \xc3\xaenv\xc4\x83\xc8\x9b\xc4\x83tori. S-a preocupat de asemenea de introducerea economiei ra\xc8\x9bionale a p\xc4\x83m\xc3\xa2ntului \xc8\x99i a unor unelte agriole evoluate. La 18 august 1910 a fost numit canonic prebendat prin decret \xc3\xaemp\xc4\x83r\xc4\x83tesc, iar \xc3\xaentre anii 1911-1912 a fost rector seminarial.\n_START_SECTION_\nActivitatea politic\xc4\x83\n_START_PARAGRAPH_\nCa deputat \xc3\xaen Adunarea Na\xc8\x9bional\xc4\x83 din 1 decembrie 1918 a fost delegat al cercului electoral Gherla. Dup\xc4\x83 1937, Gregoriu Pop a fost numit canonic arhidiacon, consilier al Tribunalului matrimonial, vicepre\xc8\x99edinte al Exactoartului diecezan, pre\xc8\x99edinte al Comisiunii diecezene prin examinarea cantorilor biserice\xc8\x99ti, asesor consistorial, examinator prosinodal. A condus ca director desp\xc4\x83r\xc8\x9b\xc4\x83m\xc3\xa2ntul Gherla al "Astrei".'